**Seminţe**

*Ana Blandiana*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cine dintre voi

Ştie ce pierde

O turmă de oi

Prin câmpia verde?

Rotunde mărgele

Lucioase şi mici,

Ca nişte ghiulele

Pentru licurici.

Cine-ar sta să-ngroape

În pământ degrabă

Vreo două-trei boabe

Şi le-ar pune apă

Ar vedea cum iese

Din pământ uşor

O blăniţă deasă

Şi un botişor;

Ar vedea c-apar

Ici-colo codiţe,

Ba uneori chiar

Şi două corniţe.

Că-s sâmburii mei

Seminţe de miei,

Şi mărgelele-s

Seminţe de iezi.